 Tirela Dangote tun tẹ ọpọ eeyan pa lAkungba Akoko : Awọn agbalagba bii mẹjọ lo tun pade iku ojiji ninu ijamba ọkọ mi-in to waye niluu Akungba Akoko, nijọba ibilẹ Guusu Iwọ-Oorun Akoko, nirọlẹ ọjọ Abamẹta, Satide.Ni ibamu pẹlu alaye ti ọkan ninu awọn tiṣẹlẹ ọhun ṣoju rẹ ṣe fun akọroyin ALAROYE, o ni tirela to jẹ ti ileesẹ Dangote naa lo padanu ijanu rẹ lojiji lasiko to n sọkalẹ ori oke nla kan, to si ṣe bẹẹ lọọ kọ lu ọgọọrọ awọn eeyan to wa lẹnu abawọle Fasiti Adekunle Ajasin, to wa niluu Akungba.O kere tan, awọn eeyan bii mẹjọ lo ni wọn ku loju ẹsẹ, nigba tawọn mi-in ọi wa lẹsẹ-kan-aye ẹsẹ-kan-ọrun lasiko to n ba wa sọrọ naa.Alukoro ileesẹ ọlọpaa ipinlẹ Ondo, Tee-Leo Ikoro, fidi iṣẹlẹ ọhun mulẹ fun wa lori foonu, o ni oku eeyan mẹjọ lawọn ẹsọ oju popo si ri fa jade labẹ tirela naa.O ni awọn ẹsọ alaabo ọi n ṣakitiyan lọwọ lati mọ boya awọn eeyan ọi ku ti wọn ha sabẹ ọkọ ajagbe ọhun. 